
ประกาศเทศบาลตำบลหนองพ้อ
เรื่อง สอบราคาจ้างเหมาโครงการปรับปรุงยกระดับคันคลอง  สายคันคลองท่าแนะ  หมู่ที่  8
-----------------------------------

ด้วยเทศบาลตำบลหนองพ้อ มีความประสงค์สอบราคาจ้างเหมาโครงการปรับปรุงยกระดับคันคลอง  สายคันคลองท่าแนะ  หมู่ที่  8 ตามรายละเอียดโครงการของเทศบาลตำบลหนองพ้อ  พร้อมติดตั้งป้ายประชาสัมพันธ์  จำนวน  1  ป้าย และป้ายโครงการจำนวน 1  ป้าย  ตามราคากลางเป็นเงิน  165,000  บาท  

ผู้มีสิทธิเสนอราคาจะต้องมีคุณสมบัติดังนี้

1.   
เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

2.
ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา       

3.
ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคา ให้แก่เทศบาลตำบล ณ วันสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

4.
มีผลงานก่อสร้างประเภทเดียวกันในวงเงินไม่น้อยกว่า  80,000  บาท

     
กำหนดดูสถานที่ก่อสร้างในวันที่ 14  มิถุนายน  2552 ระหว่างเวลา 10.00 น. ถึง 11.00  น. โดยให้ไปพร้อมกัน ณ กองช่าง เทศบาลตำบลหนองพ้อ เวลา 08.30 น. เพื่อที่จะได้นำไปดูสถานที่พร้อมกัน และกำหนดรับฟังคำชี้แจงรายละเอียดเพิ่มเติมในวันและเวลาเดียวกัน       ผู้ไม่มาดูสถานที่ก่อสร้างและรับฟังคำชี้แจงตามวันและเวลาดังกล่าว จะถือว่าได้รับทราบพื้นที่ก่อสร้างตลอดจนข้อปัญหารายละเอียดต่างๆที่เทศบาลตำบลกำหนดดีแล้วจะนำมาเป็นข้อโต้แย้งใดๆ มิได

กำหนดยื่นซองสอบราคา  ในวันที่  29  พฤษภาคม  2552  ถึงวันที่  15 มิถุนายน  2552 ระหว่างเวลา 13.00 น. ถึง 16.00 น.  ณ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่น  อำเภอควนขนุน จังหวัดพัทลุง และกำหนดเปิดซองสอบราคาในวันที่  16  มิถุนายน  2552  ตั้งแต่เวลา 11.00 น.  เป็นต้นไป

ผู้สนใจติดต่อขอซื้อเอกสารสอบราคาในราคาชุดละ 1,000 บาท ได้ที่กองคลัง  สำนักงานเทศบาลตำบลหนองพ้อ อำเภอควนขนุน จังหวัดพัทลุง ระหว่างวันที่   29  พฤษภาคม  2552  ถึงวันที่ 15  มิถุนายน  2552  โดยสอบถามทางโทรศัพท์หมายเลข  074-693313, 693306-7  ในวันและเวลาราชการ หรือทางเว็บไซต์ www Nongporcity.go.th
ประกาศ  ณ  วันที่  28  พฤษภาคม   พ.ศ  2552
                                              

(ลงชื่อ)







(นายพิทักษ์  พวงมณี)





                  นายกเทศมนตรีตำบลหนองพ้อ

เอกสารสอบราคาจ้าง  เลขที่      9  /2552

การจ้างเหมาโครงการปรับปรุงยกระดับคันคลอง สายคันคลองท่าแนะ หมู่ที่ 8

ตามประกาศเทศบาลตำบลหนองพ้อ อำเภอควนขนุน จังหวัดพัทลุง
ลงวันที่   28  เดือน  พฤษภาคม  พ.ศ.2552

………………………………………………..


เทศบาลตำบลหนองพ้อ ซึ่งต่อไปนี้เรียกว่า “เทศบาลตำบลหนองพ้อ”       มีความประสงค์จะสอบราคาจ้างเหมาโครงการปรับปรุงยกระดับคันคลอง  สายคันคลองท่าแนะ   หมู่ที่  8 ตามรายละเอียดโครงการของเทศบาลตำบลหนองพ้อ  พร้อมติดตั้งป้ายประชาสัมพันธ์  จำนวน  1  ป้าย และป้ายโครงการจำนวน 1  ป้าย  ตามราคากลางเป็นเงิน  165,000  บาท  

โดยมีข้อแนะนำและกำหนด ดังต่อไปนี้

1.   เอกสารแนบท้ายเอกสารสอบราคาจ้าง

1.1  
แบบรูปรายการละเอียด


1.2  
แบบใบเสนอราคา และแบบใบแจ้งปริมาณงานและราคา

1.3  
แบบสัญญาจ้าง

1.4  
แบบหนังสือค้ำประกัน (หลักประกันสัญญา)

1.5
.................-....................................................

2.  คุณสมบัติของผู้เสนอราคา


2.1  
ผู้เสนอราคาต้องเป็นผู้มีอาชีพรับจ้างที่สอบราคาจ้าง และต้องไม่เป็นผู้แจ้งเวียนชื่อทิ้งงานของทางราชการ  รัฐวิสาหกิจ หรือหน่วยการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับเทศบาลตำบล

      2.2  
ผู้เสนอราคาต้องไม่เป็นผู้ที่ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น 


2.3 
 ผู้เสนอราคาจะต้อง  (เป็นนิติบุคคล หรือบุคคลธรรมดา)  มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า   80,000  บาท (แปดหมื่นบาทถ้วน)และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารส่วนราชการส่วนท้องถิ่นหน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ  หรือหน่วยงานเอกชนที่เทศบาลตำบลเชื่อถือ

3.  
หลักฐานการเสนอราคา


ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้


3.1
สำเนาหนังสือรับรองการจดทะเบียนหุ้นส่วนบริษัท และสำเนาใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง


3.2
หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน


3.3
สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง (ในกรณีที่มีการกำหนดผลงานตามข้อ 2.3)


3.4
บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรง ภาษีประเภทต่างๆ รวมทั้งกำไรไว้ด้วย


3.5
บัญชีรายการเอกสารทั้งหมดที่ได้ยื่นพร้อมกับซองสอบราคา

4.  
การยื่นซองสอบราคา


4.1  
ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใดๆ  ทั้งสิ้นและจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษร  โดยไม่มีการขูดลบหรือแก้ไข  หากมีการขูด  ลบ  ตก เติม  แก้ไข  เปลี่ยนแปลงจะต้องลงลายมือชื่อผู้เสนอราคาพร้อมประทับตรา  (ถ้ามี)  กำกับไว้ด้วยทุกแห่ง


4.2  
ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วน ในการเสนอราคาให้เสนอเป็นเงินบาท  และเสนอราคาเพียงราคาเดียวโดยเสนอราคารวม  และหรือราคาต่อหน่วย  และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้องทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมราคาภาษีมูลค่าเพิ่ม    ภาษีอากรอื่น   และค่าใช้จ่ายทั้งปวงไว้แล้วราคาที่เสนอจะต้องเสนอกำหนดยืนราคาไม่น้อยกว่า 60 วัน นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้


4.3 
ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน 30 วัน นับถัดจากวันลงนามในสัญญาจ้าง (หรือวันที่ได้รับหนังสือแจ้งจากเทศบาลตำบลให้เริ่มทำงาน)


  
4.4  
ก่อนยื่นซองสอบราคาผู้เสนอราคาควรตรวจดูร่างสัญญาแบบรูปและรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา


4.5  
ผู้เสนอราคาจะต้องยื่นซองสอบราคาที่ปิดผนึกซองเรียบร้อย จ่าหน้าซอง ถึงประธานคณะกรรมการเปิดซองสอบราคา  โดยระบุไว้ที่หน้าซองว่า “ใบเสนอราคาตามเอกสารสอบราคาจ้าง เลขที่ 6/2552” โดยยื่นโดยตรงต่อเทศบาลตำบล ในวันที่ 29  พฤษภาคม พ.ศ. 2552  ถึงวันที่  15 มิถุนายน 2552ระหว่างเวลา 13.00 น.  ถึง  16.00 น. ณ ศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นอำเภอควนขนุน  สำนักงานท้องถิ่นอำเภอควนขนุน จังหวัดพัทลุง  

เมื่อพ้นกำหนดเวลายื่นซองสอบราคาแล้ว จะไม่รับซองสอบราคา โดยเด็ดขาด ซองเสนอราคาที่ยื่นต่อเทศบาลตำบลและลงทะเบียนรับซองแล้วจะถอนคืนมิได้  และคณะกรรมการเปิดซองสอบราคา ในวันที่  16  มิถุนายน  2552  ตั้งแต่เวลา 14.30 น. เป็นต้นไป

5.  หลักเกณฑ์และสิทธิในการพิจารณาราคา


5.1 
ในการสอบราคาครั้งนี้เทศบาลตำบลจะพิจารณาตัดสินด้วย ราคารวม (ราคารวม / ราคาต่อหน่วย / ราคาต่อรายการ)



5.2 
หากผู้เสนอราคารายใดมีคุณสมบัติไม่ถูกต้องตามข้อ  2  หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ   3   หรือยื่นซองสอบราคาไม่ถูกต้องตามข้อ   4   แล้ว  คณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อยหรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลเท่านั้น


5.3 
เทศบาลตำบลสงวนสิทธิ์ไม่พิจารณาของผู้เสนอราคา   โดยไม่มีการผ่อนผันในกรณี  ดังต่อไปนี้



1. ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคาหรือในหลักฐานการรับเอกสารสอบราคาของเทศบาลตำบล



2.
ไม่กรอกชื่อนิติบุคคล หรือบุคคลธรรมดา  หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา



3.  
เสนอรายละเอียดแตกต่างไปจากเงื่อนไขที่กำหนดในเอกสารสอบราคา ที่เป็นสาระสำคัญ  หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น



4.   ราคาที่เสนอมีการขูดลบ   ตก   เติม   แก้ไข  เปลี่ยนแปลง   โดยผู้เสนอราคามิได้ลงลายมือชื่อพร้อมประทับตรา  (ถ้ามี)  กำกับได้


5.4   
ในการตัดสินการสอบราคาหรือในการทำสัญญา    คณะกรรมการเปิดซองสอบราคาหรือเทศบาลตำบลให้ผู้เสนอราคาชี้แจงข้อเท็จจริง  สภาพฐานะ  หรือข้อเท็จจริงอื่นใดที่เกี่ยวข้องกับผู้เสนอราคาได้เทศบาลตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง


5.5   
เทศบาลตำบลทรงไว้ซึ่งสิทธิที่จะไม่รับราคาต่ำสุด  หรือราคาหนึ่งราคาใดหรือราคาที่เสนอทั้งหมดก็ได้ และการพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญและให้ถือว่าการตัดสินของเทศบาลตำบลเป็นเด็ดขาด ผู้เสนอราคาจะเรียกร้องค่าเสียหายใดๆ มิได้รวมทั้งเทศบาลตำบลจะพิจารณายกเลิกการสอบราคา และลงโทษผู้เสนอราคาเสมือนเป็นผู้ทิ้งงาน  หากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินงานตามสัญญาได้ คณะกรรมการเปิดซองสอบราคาหรือเทศบาลตำบลจะให้ผู้เสนอราคานั้นชี้แจง และแสดงหลักฐานที่ทำให้เชื่อได้ว่า ผู้เสนอราคาสามารถดำเนินงานตามสอบจ้างให้เสร็จสมบูรณ์   หากคำชี้แจงไม่เป็นที่รับฟังได้ เทศบาลตำบลมีสิทธิที่จะไม่รับราคาของผู้เสนอราคารายนั้น
6. การทำสัญญาจ้าง


ผู้ชนะการสอบราคาจะต้องทำสัญญาตามแบบสัญญาดังระบุในข้อ 1.3 กับเทศบาลตำบลภายใน……7……วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้า  ของราคาจ้างที่สอบราคาได้  ให้เทศบาลตำบลยึดถือไว้ในขณะทำสัญญา   โดยหลักประกันอย่างหนึ่งอย่างใด   ดังต่อไปนี้


6.1 
เงินสด


6.2 
เช็คที่ธนาคารสั่งจ่ายให้แก่เทศบาลตำบล  โดยเป็นเช็คลงวันที่ที่ทำสัญญาก่อนหน้านั้นไม่เกิน  3  วัน  ทำการของทางราชการ


6.3  
หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ  1.4 


6.4  
พันธบัตรรัฐบาลไทย


6.5  
หนังสือค้ำประกันของบริษัทเงินทุน  ที่ได้รับอนุญาตให้ประกอบกิจการเงินทุนเพื่อการพาณิชย์และการประกอบธุรกิจค้ำประกันตามประกาศของธนาคารแห่งประเทศไทยตามรายชื่อบริษัทเงินทุนที่ธนาคารแห่งประเทศไทย ได้แจ้งเวียนให้ส่วนราชการต่างๆ ทราบแล้วโดยอนุโลมให้ใช้ตามตัวอย่างหนังสือค้ำประกันของธนาคาร ตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน 10  ล้านบาท)



หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง)  พ้นจากข้อผูกพันตามสัญญาจ้างแล้ว

7.   ค่าจ้างและการจ่ายเงิน (สัญญาเป็นราคาเหมารวม)



เทศบาลตำบลจะจ่ายเป็นเงินค่าจ้าง  โดยแบ่งออกเป็น 1 งวดดังนี้


งวดที่  1 (งวดสุดท้าย) เป็นจำนวนเงินในอัตราร้อยละ 100  ของค่าจ้างเมื่อ  ผู้รับจ้างได้ปฏิบัติงาน


-   ปรับปรุงยกระดับคันคลอง  สายคันคลองท่าแนะ    หมู่ที่  8 ตามรายละเอียดโครงการของเทศบาลตำบลหนองพ้อ  พร้อมติดตั้งป้ายประชาสัมพันธ์  จำนวน  1  ป้าย และป้ายโครงการจำนวน 1  ป้าย  ให้แล้วเสร็จภายใน 30 วัน นับถัดจากวันทำสัญญาจ้าง  และผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา   รวมทั้งทำสถานที่ก่อสร้างให้สะอาดเรียบร้อย

8.  
อัตราค่าปรับ


ค่าปรับตามแบบสัญญาจ้างจะกำหนดในอัตราร้อยละ……0.10………ของค่าจ้างตามสัญญาต่อวัน

9.
การรับประกันความชำรุดบกพร่อง


ผู้ชนะการสอบราคาซึ่งได้ทำข้อตกลงเป็นหนังสือหรือทำสัญญาจ้างตามแบบดังระบุใน   ข้อ  1.3 แล้วแต่กรณีจะต้องรับประกันความชำรุดบกพร่องของงานที่เกิดขึ้นภายในระยะเวลาไม่น้อยกว่า…-..เดือน…1….ปีนับถัดจากวันที่เทศบาลตำบลได้รับมอบงาน โดยผู้รับจ้างต้องรีบจัดการซ่อมแซมแก้ไขให้ใช้การได้ดังเดิมภายใน…15…วัน    นับถัดจากวันที่ได้รับแจ้งความชำรุดบกพร่อง
     
10.
ข้อสงวนสิทธิในการเสนอราคาและอื่น ๆ 



10.1  เงินค่าจ้างสำหรับงานจ้างครั้งนี้ได้มาจากเงินจ่ายขาดเงินสะสมครั้งที่  1  ประจำปีงบประมาณ พ.ศ. 2552 การลงนามในสัญญาจะกระทำได้ต่อเมื่อเทศบาลตำบลได้รับอนุมัติเงินจ่ายขาดเงินสะสมครั้งที่  1  ประจำปีงบประมาณ  พ.ศ. 2552 เพียงพอแล้วเท่านั้น


10.2
เมื่อเทศบาลตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็น ผู้รับจ้างจะต้องปฏิบัติตามกฎหมายว่าด้วยการส่งการพาณิชยนาวี ดังนี้



(1)
แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศ เว้นแต่เป็นที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้



(2)
จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกันกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่นๆ ของรัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น



(3)
ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายการส่งเสริมการพาณิชยนาวี



10.3  
ผู้เสนอราคาซึ่งเทศบาลตำบล ได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุลงในข้อ 6  เทศบาลตำบลจะ (ริบหลักประกันซองหรือเรียกร้องจาก  ผู้ออกหนังสือค้ำประกันซองทันที่และอาจ) พิจารณาเรียกร้องให้ชดใช้ความเสียหายอื่น  (ถ้ามี)  รวมทั้งจะพิจารณาให้เป็นผู้ทิ้งงานตามระเบียบของทางราชการ


10.4 เทศบาลตำบลสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัด  หรือสำนักงานอัยการสูงสุด  (ถ้ามี)

11.
มาตรฐานฝีมือช่าง


เมื่อเทศบาลตำบลได้คัดเลือกผู้เสนอราคารายใดให้เป็นผู้รับจ้าง และได้  ตกลงจ้างก่อสร้างตามประกาศนี้แล้ว  ผู้เสนอราคาจะต้องตกลงว่าในการปฏิบัติงานก่อสร้างดังกล่าว  ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม  หรือผู้มีวุฒิบัตรระดับ   ปวช.   ปวส. และ  ปวท.   หรือเทียบเท่าจากสถาบันการศึกษาที่  ก.พ.  รับรองให้เข้ารับราชการได้ในอัตราไม่ต่ำกว่าร้อยละ  10  ของแต่ละสาขาช่างและจะต้องมีช่างจำนวนอย่างน้อย  1  คน  ในแต่ละสาขาช่างดังต่อไปนี้


12.1…........ช่างก่อสร้าง......................-..................……………………………………



12.2………ช่างสำรวจ-………………………………………………………………..



12.3…………-………………………………………………………………………..


12.
ในระหว่างระยะเวลาการก่อสร้าง     ผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

